Návrh

                                                        Komuniké

      Vláda Slovenskej republiky na svojom zasadnutí dňa……….. prerokovala a schválila materiál „Návrh opatrení na zefektívnenie získavania  a využívania štatistických údajov“, ktorý predložil predseda Štatistického úradu SR. Predložený návrh bol vypracovaný v súlade s uznesením vlády SR č.447/2001 na základe doporučení z vypracovanej analýzy „Vyhodnotenie vytváraných informačných databáz v ministerstvách a ostatných ústredných orgánoch štátnej správy a identifikácia potrebnosti ich udržiavania a dopĺňania“, prerokovanej a schválenej vo vláde SR 23. mája 2001.

       Materiál obsahuje základné opatrenia a odporúčania, týkajúce sa kompetencií a úloh pre Štatistický úrad SR, ministerstvá, ostatné ústredné orgány štátnej správy SR a verejnoprávne inštitúcie v oblasti získavania štatistických údajov a ich efektívneho využívania. Jeho hlavným zámerom bolo navrhnúť systém koordinácie a prepojenia výstupov zo štatistických zisťovaní so zdrojmi administratívnych údajov tak, aby sa niektoré informácie nezískavali a nespracovávali viacnásobne. Zároveň sa pri jeho tvorbe dbalo o dodržanie zásady, aby realizáciou opatrení nevznikli  dodatočné náklady na získavanie a využívanie štatistických údajov.
 
     Schválené opatrenia na zefektívnenie získavania a využívania štatistických údajov budú ministerstvá a ostatné orgány štátnej správy SR zabezpečovať v rámci svojich rozpočtov.